EkBass/fiwiki-20250220-pages-articles huggingface dataset:
Vogue

Vogue on Condé Nast Publications -kustannusyhtiön kuukausittain julkaisema muotia käsittelevä aikakauslehti. Lehden pääkonttori sijaitsee New Yorkissa, mutta monilla mailla on lehdestä omat versionsa. Condé Nast Publications julkaisee myös teini-ikäisille tarkoitettua Teen Vogueta, sekä miehille tarkoitettu miesten Vogueta. Vogue on vuosikymmenten saatossa vakiinnuttanut paikkansa muodin seuraajien lukemistona, ja sitä kutsutaan usein "muodin Raamatuksi". == Tunnetuimpia Vogue-julkaisuja == === Vogue Yhdysvallat === *englanninkielinen *päätoimittaja Anna Wintour, tunnettuja entisiä päätoimittajia muun muassa Diane Vreeland ja Grace Mirabella *yksi suurilevikkeisempiä Voguen painoksia *nykyisin suurin osa lehden kansimalleista on julkisuuden henkilöitä; esimerkiksi Nicole Kidman ja Kate Hudson ovat suosittuja kansikuvamalleja === Vogue Yhdistynyt kuningaskunta === *englanninkielinen *perustettu vuonna 1916, kun ensimmäisen maailmansodan aikana lehden tuominen Yhdysvalloista oli häiriintynyt *nykyinen päätoimittaja Edward Enninful *suosituin kansikuvamalli on ollut malli Kate Moss, joka on ollut lehden kannessa kaiken kaikkiaan 24 kertaa *myös Linda Evangelista, Christy Turlington, Naomi Campbell ja Cindy Crawford ovat olleet kansikuvissa lukuisia kertoja === Vogue Ranska === *oikealta, ranskalaiselta nimeltään Vogue Paris *ranskankielinen *päätoimittaja Emmanuelle Alt *tunnetuista Vogueista kenties provokatiivisin; esimerkiksi alastomuutta näytettään lehdessä usein === Vogue Italia === *italiankielinen *päätoimittaja Franca Sozzani *kansissa usein uusia malleja, harvemmin julkisuuden henkilöitä *yksi lehden vakiovalokuvaajista on Steven Meisel Muita Voguen painoksia; Venäjä, Intia, Kiina, Korea, Japani, Taiwan, Hongkong, Australia, Kreikka, Portugali, Espanja, Saksa, Brasilia ja Turkki. Luokka:Muoti Luokka:Kansainväliset aikakauslehdet
Aleksanteri VI

Aleksanteri VI (alk. Rodrigo Borgia, 1431 Espanja – 18. elokuuta 1503 Rooma, Kirkkovaltio) oli kuuluisin renessanssiajan maallistuneista paaveista.Heininen 2004: 58. == Elämä ennen paaviutta == Borgia syntyi Espanjassa ja hänen isänsä sukunimi oli Lanzol; hän otti enonsa sukunimen noustessaan tämän avulla paaviksi vuonna 1492. Rodrigo Borgia opiskeli lakia Bolognassa. Hänen huhutaan tehneen ensimmäisen murhansa 12-vuotiaana. Enonsa noustua paaviksi Borgia nousi piispaksi, kardinaaliksi ja lopulta kirkon varakansleriksi: tämä oli tuolle ajalle tyypillistä nepotismia. Hän työskenteli Pyhän Istuimen Virastossa viiden paavin aikana ja hankki hallinnollista kokemusta, suhteita ja vaurautta, vaikka ei vielä paljoakaan suoranaista valtaa. Kuten monet muutkin sen ajan papiston jäsenet, hänkään ei juuri harjoittanut pidättyväisyyttä, vaan tyydytti vapaasti kullan ja naisten himojaan. Uskotaankin, että hänellä oli kuppa. Hänen sanotaan olleen omistautuva isä rakastajattariensa synnyttämille kymmenelle lapselleen. Hänellä oli rakastajattarensa Vannozza di Cattanin kanssa ainakin kolme poikaa ja tytär: Giovanni, Cesare Borgia, Goffredo ja Lucrezia Borgia. Muut lapset olivat muiden rakastajattarien synnyttämiä. == Paavina == Borgian nousu paaviksi nimellä Aleksanteri VI ei aluksi herättänyt juuri vastustusta. Varsin pian kävi kuitenkin selväksi, että paavi oli valmis auttamaan sukulaisiaan ja naapureitaan kirkon kustannuksella ennennäkemättömissä määrin. Hän oli valmis rikoksiin tai viemään Italian sotaan. Aleksanteri VI perheineen puuttui voimakkaasti Italian, Espanjan ja Ranskan politiikkaan korkeimmalla tasolla: juonitteli kuninkaiden hyväksi ja toisia vastaan ja liittoutui kruununtavoittelijoiden kanssa sen mukaan, kuka kykeni hyödyttämään hänen perhettään. Hänen poliittisista päätöksistään huomattavin oli kuitenkin päätös jakaa koko Euroopan ulkopuolinen maailma Espanjan ja Portugalin kesken (Tordesillasin sopimus). Firenzeläinen dominikaanimunkki Girolamo Savonarola yritti vastustaa korruptiota ja väärinkäytöksiä, mutta Aleksanteri VI antoi polttaa hänet roviolla harhaoppisuudesta syytettynä vuonna 1498. ==Lähteet== * * === Viitteet === == Aiheesta muualla == Luokka:Paavit Luokka:Vuonna 1431 syntyneet Luokka:Vuonna 1503 kuolleet Luokka:Seulonnan keskeiset artikkelit
Nahas Angula

Nahas Gideon Angula (s. 22. elokuuta 1943) on namibialainen poliitikko. Angula toimi Namibian pääministerinä vuosina 2005–2012. Hän astui virkaansa 21. maaliskuuta 2005. SWAPO:a edustanut Angula seurasi virassaan Theo-Ben Gurirabia. Angula kasvoi Ambomaassa ja liittyi vuonna 1967 vielä silloin namibialaisena sissiliikkeenä toimineeseen SWAPO:on. Hän opiskeli politiikkaa yliopistossa Sambiassa vuodesta 1969 vuoteen 1972. Angula jatkoi opintojaan Columbian yliopistossa New Yorkissa vuoteen 1978. Vuonna 2004 Angula oli ehdolla SWAPOn puheenjohtajaksi, mutta hävisi Hifikepunye Pohamballe. Luokka:Namibian pääministerit Luokka:Vuonna 1943 syntyneet Luokka:Elävät henkilöt
Burberry

Burberry on perinteinen englantilainen luksusmuotitalo, joka on perustettu Basingstokessa vuonna 1856. Burberry on tunnettu ruutukuviostaan. Syksyllä 2022 brändin pääsuunnittelijaksi valittiin englantilainen Daniel Lee, entinen Bottega Venetan taiteellinen johtaja. Burberryn perustaja oli Thomas Burberry (1835–1926), joka patentoi vuonna 1880 vettähylkivän, kestävän ja hengittävän gabardiinikankaan. Burberry tunnetaan ruutukuvionsa lisäksi myös trenchcoatistaan. Takin malli ja gabardiinin ominaisuudet tekivät takista suositun Britannian armeijassa ensimmäisen maailmansodan aikana. Myöhempinä vuosina trenssistä on tullut klassikko. Yhtiön nimi oli alun perin Burberry. Se muutettiin sittemmin muotoon ”Burberry’s”, koska asiakkaat kutsuivat sitä Burberry’s of Londoniksi. Nimi palautettiin takaisin Burberryksi vasta vuonna 1998 markkinointitarkoituksessa. Burberryn valmistamia tai niiden kaltaisia gabardiinipäällystakkeja kutsuttiin Suomessa aiemmin nimellä berberi. == Kritiikki == Vuonna 2014 Last Chance for Animals -eläinsuojelujärjestö väitti, että muun muassa Burberry osti kaniturkkeja espanjalaisilta turkistarhoilta, jolla eläimiä kohdeltiin julmasti. Burberry kielsi ostaneensa tarhalta turkiksia, ja sanoi tuomitsevansa eläinten julman ja laittoman kohtelun. Yhtiö vakuutti, että se ei käytä turkiksia, joiden valmistukseen liittyy tuomittavaa eläinten kohtelua. Vuonna 2022 Burberry ilmoitti kieltävänsä eksoottisten nahkojen, kuten käärmeen- ja alligaattorinnahan käytön tuotannossaan. == Lähteet == == Aiheesta muualla == * Virallinen sivusto * Burberry-yhtiön suomenkielinen historiikki Keikari.comissa Luokka:Vaatemerkit Luokka:Brittiläiset pörssiyhtiöt Luokka:FTSE 100 -indeksi
Vieraalla maalla kaukana

Vieraalla maalla kaukana on evankelis-luterilaisen kirkon virsikirjan virsi numero 78 ja perinteinen pitkäperjantain virsi. Vuoden 1938 virsikirjassa virren numero on 636. Vieraalla maalla kaukana -virren alkuperäiset englanninkieliset sanat There is a Green Hill Far Away on kirjoittanut irlantilainen ja erityisesti lapsille suunnattujen virsien laatijana tunnettu Cecil Frances Alexander vuonna 1848. Runo ilmestyi heti seuraavana vuonna Alexanderin kokoelmassa Hymns for Lit­tle Child­ren. Nykyisin käytössä oleva suomennos on Jaakko Haavion laatima, ja se otettiin mukaan virsikirjan lisävihkoon vuonna 1963. Virren sävelmä ilmestyi ensimmäisen kerran William Tans’urin kokoelmassa The Harmony of Sion vuonna 1734. Sen säveltäjä on tuntematon, mutta samaa sävelmää käytetään myös virressä 274 Kristuksen tähden menköön vain. Vieraalla maalla kaukana -virttä on pidetty varsinkin aiemmin sopivana lasten ja nuorten virtenä, koska se kertoo kristinuskon kannalta olennaisimman asian pitkäperjantaista: Jeesuksen sovituskuoleman. Virressä korostuu myös se, ettei Jeesuksen kärsimystä ole helppo ymmärtää eikä ihminen ei voi järjellään ymmärtää Jumalan tarkoitusperiä vaan joutuu luottamaan kuin lapsi. == Lähteet == * Kilpiö, Markku: 78 Vieraalla maalla, kaukana . * Virsi 78: Vieraalla maalla kaukana Luokka:Virret
Versace

Versace on italialainen vuonna 1978 perustettu muotitalo, joka tunnetaan rohkeasta ja loisteliaasta tyylistään. Siksi Versace onkin kuuluisuuksien suosiossa. Muotitalon perustaja ja pääsuunnittelija oli Gianni Versace, jonka ennenaikaisen kuoleman jälkeen hänen nuorempi sisarensa Donatella Versace otti hänen paikkansa. Vuonna 2011 Versace ja H&M; julkaisivat uuden vaatesarjan. Yhdysvaltalainen muotimerkki Michael Korsin taustayhtiö Michael Kors Holding osti Versacen 1,83 miljardilla eurolla ja samalla sen nimi muuttui Capri Holdingiksi. Kauppa vahvistettiin loppuvuodesta 2018. == Lähteet == == Aiheesta muualla == Luokka:Vaatemerkit Luokka:Italialaiset muotitalot
Karstaus

Karstaus tarkoittaa tekstiilikuitujen kuten puuvillan tai villan muokkausta samansuuntaisiksi telojen tai levyjen välissä, minkä jälkeen ne voidaan kehrätä langaksi. ==Lähteet== == Aiheesta muualla == Luokka:Kehrääminen
Percival Lowell

Percival Lowell (13. maaliskuuta 1855 – 12. marraskuuta 1918) oli yhdysvaltalainen kirjailija, matemaatikko ja varakas harrastelija-astronomi, joka oli vakuuttunut keinotekoisten Marsin kanavien olemassaolosta. Lowell perusti 1894 oman, 60 senttimetrin linssikaukoputkella varustetun Lowellin observatorion Flagstaffiin Arizonaan tutkiakseen Mars-planeettaa. Hän vakuuttui, että Marsin pinnalla oli älyllisen elämän aikaansaamia kanavia ja esitti teoriansa teoksessa Mars and Its Canals 1906. Lowellin laatimat Marsin kartat olivat aikanaan tarkimmat ja yksityiskohtaisimmat. Lowell, Percival. Tietosanakirja osa 11. Tietosanakirja-osakeyhtiö 1922 Tiedosto:Percival_Lowell_observing_Venus_from_the_Lowell_Observatory_in_1914.jpg|Percival Lowell tutkii Marsia Lowell Observatoryssa. Tiedosto:Mars carte lowell.jpg|Lowellin kartta Marsista. == Lähteet == == Aiheesta muualla == * Lowellin teoksia Gutenberg-projektissa Luokka:Yhdysvaltalaiset tähtitieteilijät Luokka:Vuonna 1855 syntyneet Luokka:Vuonna 1918 kuolleet
Gucci

Gucci on italialainen muotitalo, joka perustettiin vuonna 1921. Gucci tuottaa muun muassa vaatteita, nahkatuotteita ja hajuvesiä. Muotitalon holding-yhtiö The Gucci Group on nykyään ranskalaisen Kering-yhtiön omistuksessa. Guccio Gucci perusti Firenzeen oman myymälän vuonna 1921, joka myi nahkatuotteita. Hän panosti tuotteiden laatuun hankkimalla ne tunnetuilta suunnittelijoilta. Vuonna 1938 Guccio laajensi yrityksen toimintaa avaamalla toisen liikkeensä Roomaan. Guccio vastasi itse monien mallien suunnittelusta ja 1940-luvulla syntyivätkin klassiset mallistot, kuten bambukahvainen käsilaukku sekä kuolainkoristeiset mokkasiinit. Guccion kuoltua vuonna 1953 perheen neljä poikaa jatkoivat yrityksen toimintaa. Lontooseen, New Yorkiin sekä Pariisiin avattiin uudet liikkeet. 1950-luvulla Gucci alkoi saada maailmanmainetta. 1960-luvulla muun muassa Jacqueline Kennedy, Elizabeth Taylor, Peter Sellers sekä Audrey Hepburn käyttivät Guccin asusteita. Vuosikymmenen lopulla Gucci otti käyttöön tupla-G-logon. 1970-luvun alussa Gucci laajensi toimintaansa kaukoitään avaamalla liikkeet Tokioon sekä Hongkongiin. Vuosikymmenen lopussa yhtiön talous ja brändin voima kääntyivät kuitenkin laskuun ja vuonna 1982 Guccista tuli julkinen osakeyhtiö. 1990-luvun alussa Guccin suosio lähti uuteen nousuun. Tätä vahvisti edelleen yhdysvaltalaisen Tom Fordin palkkaaminen pääsuunnittelijaksi vuonna 1994. Vuonna 1999 muotitalon holding- yhtiö The Gucci Group siirtyi ranskalaisen PPR:n omistukseen. Ford lähti sopimusvaikeuksien takia Guccista vuonna 2004. Guccin pääsuunnittelijana vuodesta 2015 on ollut Alessandro Michele. Hänen aikanaan Gucci on laajentanut valikoimaansa myös kodin tuotteisiin kuten mukeihin. Business of Fashion and Lyst -sivusto arvioi vuosittain 12 000 muotibrändin arvoa keräämällä tietoa 4,5 miljoonasta lähteestä. Gucci oli ykkössijalla vuonna 2016, ja putosi toiseksi vuonna 2017. Suomessa Guccin vaatteita myy Luxbag-liike Helsingissä Esplanadilla. == Lähteet == == Aiheesta muualla == * Guccin verkkosivut Luokka:2000-luvun muoti Luokka:2010-luvun muoti Luokka:Jalkinevalmistajat Luokka:Kenkämerkit Luokka:Vaatemerkit
Dolce & Gabbana

Dolce & Gabbana (D&G;) on vuonna 1985 perustettu italialainen muotitalo, jonka perustivat Domenico Dolce ja Stefano Gabbana. Dolce & Gabbana on tullut tunnetuksi vaatteistaan, jotka ovat olleet erityisesti julkisuuden henkilöiden suosiossa, mutta muotitalon vaatteet ovat yleistyneet myös tavallisilla ihmisillä, niin jäljennöksinä kuin aitoinakin. Domenico Dolce ja Stefano Gabbana suunnittelevat naisellisia ja jopa yliampuvan seksikkäitä asuja julkisuuden naisille. Madonna, Kylie Minogue ja Victoria Beckham kuuluvat kaksikon vakioasiakkaisiin.http://www.lagalleria.am/brand/dolcegabbana/ Naistenvaatekokoelmaa seurasivat miestenvaatekokoelmat vuonna 1991 sekä parfyymit vuonna 1992. Alusvaatteita ja ranta-asuja on tehty vuodesta 1989 asti. Vuonna 1993 yhtiö toi markkinoille edullisemman D&G-malliston.; Domenico Dolce ja Stefano Gabbana myivät yrityksen luxemburgilaiselle holding-yhtiölle Gado Srl.:lle vuonna 2004. Heidät tuomittiin vuonna 2013 tähän yrityskauppaan liittyvästä veronkierrosta 20 kuukaudeksi vankeuteen ja maksamaan 10 miljoonaa euroa sakkoja. Vuonna 2008 yrityksellä oli kiistaa Marimekon kanssa Unikko- kuosin käyttämisestä. == Lähteet == ==Aiheesta muualla== * Virallinen sivusto Luokka:Vaatemerkit Luokka:Italialaiset muotitalot
Stella McCartney

Stella Nina McCartney (s. 13. syyskuuta 1971 Lontoo, Iso-Britannia) on brittiläinen muotisuunnittelija. Hän on Paul McCartneyn ja Linda McCartneyn tytär. McCartney tunnetaan suunnittelijana tyttömäisistä vaatteistaan sekä eettisistä arvoistaan. McCartney ei käytä vaatteissaan turkista eikä nahkaa, ja hänen kosmetiikkansa ja parfyyminsa ovat eläimillä testaamattomia sekä luonnonmukaisin menetelmin valmistetuista raaka-aineista valmistettuja. McCartney tunnetaan myös yhteistyöstään eläinten oikeuksia puolustavan PETAn kanssa. Teini-iässä McCartney työskenteli muotisuunnittelija Christian Lacroix'lle ja haki oppia Lontoon Savile Row'lta. McCartney valmistui St Martins College of Art & Designista vuonna 1995 kokoelmalla, joka herätti kohua, sillä muotinäytöksen malleina toimivat supermallit Naomi Campbell ja Kate Moss ja eturivissä istui isä Paul McCartney. Kokoelmaa ostettiin näytöksen jälkeen myytäväksi muun muassa Neiman Marcus -tavarataloon. Vuonna 1997 McCartney palkattiin muotisuunnittelija Phoebe Philon kanssa ranskalaiseen Chloén muotitaloon. Tuona aikana Chloén markkina-arvo ja arvostus muotimaailmassa kasvoi yhtiön oltua jo jonkin aikaa unohdetumpi. McCartney perusti oman muotitalonsa Gucci Groupin suojaan vuonna 2001 lähdettyään Chloélta. Hänellä on liikkeitä Lontoossa, New Yorkissa, Beverly Hillsissä ja Pariisissa. Vuonna 2003 markkinoille tuli hänen ensimmäisen hajuvetensä, Stella, ja vuonna 2006 hän julkaisi oman ihonhoitotuotelinjan. Stella McCartney on tehnyt yhteistyötä ruotsalaisen valmisvaateketju H&M;:n kanssa vuonna 2005, sekä urheiluvaatevalmistaja Adidaksen kanssa vuosina 2004–2006. Hän suunnitteli myös puvustuksen poptähti Madonnan vuoden 2004 kiertueelle, muusikko Annie Lennoxin kiertueelle, elokuvaan Sky Captain and The World of Tomorrow sekä Paul McCartneyn baletin Ocean's Kingdom ensiesitykseen New York City Balletissa 2011. Stella McCartney on naimisissa Alasdhair Willisin kanssa. Heillä on neljä lasta, kaksi poikaa ja kaksi tytärtä. == Lähteet == == Aiheesta muualla == * Stella McCartney -merkin viralliset sivut * Stella McCartney ja Adidas Luokka:Brittiläiset muotisuunnittelijat Luokka:Englantilaiset henkilöt Luokka:Vuonna 1971 syntyneet Luokka:Elävät henkilöt Luokka:Vaatemerkit Luokka:Paul McCartney
Frank Drake

Frank Drake (28. toukokuuta 1930 Chicago, Illinois – 2. syyskuuta 2022) oli yhdysvaltalainen astronomi ja astrofyysikko. Hänet tunnetaan parhaiten SETI- tutkimuksen perustajana ja Draken kaavan luojana. Drake suoritti kandidaatin tutkinstonsa Cornellin yliopistossa vuonna 1952, ja maisterin (1956) sekä tohtorin (1958) tutkinnot Harvardin yliopistossa tähtitieteen alalla. Hän toimi professorina Cornellin ja Kalifornian yliopistoissa. Drake oli koko elämänsä ajan kiinnostunut älyllisestä elämästä maapallon ulkopuolella. Hän järjesti ensimmäisen SETI-projektin vuonna 1960. Hän etsi älykkyydestä kertovia optisia signaaleita ja osallistui tähän sopivien teleskooppien suunnitteluun. Drakea kiehtoi myös ajatus, että punaisia kääpiötähtiä voisivat kiertää asumiskelpoiset planeetat. Draken kaava on menetelmä, johon Drake kokosi eri tekijät, jotka vaikuttavat todennäköisyyteen sille, että maan ulkopuolista elämää joskus löytyy. Drake kehitti kaavan vuonna 1960 pitääkseen aihetta käsittelevän kokouksen asialistan järjestyksessä. == Lähteet == Luokka:Yhdysvaltalaiset fyysikot Luokka:Astrofyysikot Luokka:Vuonna 1930 syntyneet Luokka:Vuonna 2022 kuolleet
Aleksanterin koulu

Aleksanterin koulu on Hämeenpuiston ja Hallituskadun kulmassa Tampereen Kaakinmaalla sijaitseva peruskoulu, joka on osa Wivi Lönnin koulua. Se on Tampereen vanhin koulu ja yksi kaupungin suurimmista. Oppilaita on noin 400.Tulipalo toi 400 lapselle vapaapäivän – Aleksanterin koulu on tänään suljettu Aamulehti, 25.5.2011. Aleksanterin koulun suunnitteli arkkitehti Wivi Lönn, ja rakennustyöt saatiin valmiiksi vuonna 1904.Niina Ketonen: Koskesta voimaa: Reaalilyseo, Aleksanterin ja Johanneksen koulu Koulutalolla on rakennustaiteellista, kulttuurihistoriallista ja kaupunkikuvallista arvoa, ja se on suojeltu kohde. Sitä on kunnostettu vuosina 1999–2001. Aleksanterin koulussa on myös tavanomaisesta opetussuunnitelmasta poikkeavaa erityisopetusta. Jokaisella vuosiluokalla yksi luokka opiskelee syntyperäisen ranskalaisen opettajan johdolla, ja täten puolet opetuksesta järjestetään ranskaksi.Koulun kotisivut Tämän lisäksi koulussa on musiikkiluokkia ja kaksi erityisluokkaa. Siellä on myös osa-aikaista erityisopetusta. ==Lähteet== == Aiheesta muualla == * Koulun kotisivut Luokka:Tampereen peruskoulut Luokka:Tampereen suojellut rakennukset Luokka:Wivi Lönnin suunnittelemat rakennukset Luokka:Kaakinmaa
Agaete

Agaete on Gran Canarian luoteisosassa sijaitseva kunta, jonka pinta-ala on 45,50 km². Agaten topografia on jyrkkä, ja sen korkein kohta on 1 180 metrin korkeudessa. Kunnan keskusta sijaitsee 43 metriä merenpinnan ylöpuolella. ==Väestö== Agaeten väkiluku on noin 5 511 (ISTAC, 2004) ja väestötiheys 122,2/km². vuosi väkiluku väestötiheys 1991 5 269 - 1996 6 028 - 2001 5 202 113,08/km² 2002 5 649 - 2003 5 635 123,85/km² 2004 5 511 122,2/km² Pohjoinen: Gáldar Länsi: Atlantin valtameri Agaete Itä: Gáldar Etelä: Artenara == Lähteet == Luokka:Gran Canaria Luokka:Kanariansaarten kunnat
Maikel Aerts

Maikel Aerts (s. 26. kesäkuuta 1976 Eindhoven, Pohjois-Brabant, Alankomaat) on alankomaalainen uransa lopettanut jalkapallomaalivahti, joka edusti viimeiseksi jääneellä kaudellaan saksalaista Hertha BSC:tä, http://www.dutchplayers.nl/player.php?id=165_Maikel%20Aerts Ammattilaisuransa FC Den Boschin riveissä 1994 aloittanut Aerts pelasi seurassa 107 ottelua Alankomaiden kahdella ylimmällä sarjatasolla ennen siirtoaan Germinal Beerschotin joukkueeseen Belgiaan vuonna 2001. Vierailu naapurimaassa jäi kuitenkin vain kauden mittaiseksi, ja hän palasi kotimaahansa, RBC Roosendaaliin. RBC:tä Aerts edusti 71 Eredivisie -ottelun verran. Kaudeksi 2005/2006 hän teki sopimuksen maan parhaimmistoon kuuluvan rotterdamilaisseura Feyenoordin kanssa mutta pääsi pelaamaan vain neljä ottelua. Kesällä 2006 hän siirtyi Willem II Tilburgiin. ==Tilastot== (kausi, seura, ottelut) *94-95 FC Den Bosch 10 (1. divisioona) *95-96 FC Den Bosch 0 (1. divisioona) *96-97 FC Den Bosch 1 (1. divisioona) *97-98 FC Den Bosch 0 (1. divisioona) *98-99 FC Den Bosch 32 (1. divisioona) *99-00 FC Den Bosch 34 *00-01 FC Den Bosch 30 (1. divisioona) *01-02 Germinal Beerschot 9 *02-03 RBC Roosendaal 17 *03-04 RBC Roosendaal 34 *04-05 RBC Roosendaal 20 *05–06 Feyenoord Rotterdam 4 *06–07 Willem II Tilburg 7 *07-08 Willem II Tidburg *08-09 Willem II Tidburg *09-10 Willem II Tidburg *10-11 Hertha BSC *11-12 Hertha BSC **Ottelut Eredivisiessä: 116 **Ottelut Alankomaiden 1. divisioonassa: 73 **Ottelut Belgian liigassa: 9 ***Ammattilaisottelut yhteensä: 198 == Lähteet == Luokka:Alankomaalaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Bao Xishun

Bao Xishun (s. 2.11.1951 Kiina) on pitkäkasvuinen Kiinalainen mies joka oli 15. tammikuuta 2005 lähtien Guinnessin ennätysten kirjan mukaan pisin elävä ihminen. Hän on 236,1 senttimetriä pitkä, kun hänet mitattiin 15. tammikuuta 2005 Chifeng City Hospitalissa. Hän on kotoisin Sisä-Mongolian alueelta. Baolla ei ole kasvuhäiriötä, toisin kuin kaikkien aikojen pisimmällä ihmisellä Robert Wadlow'lla ja kiistellyllä Leonid Stadnykilla, jonka pituuden sanotaan olevan 257 senttimetriä. Stadnyk ei kuitenkaan halunnut mittauttaa itseään Guinnessin ennätysten kirjaan ennen kuin vasta 2010, jolloin Stadnyk viimein antoi lontoolaisen professorin Michael Besserin mitata itsensä. Bao sanoo olleensa normaalimittainen 16-vuotiaaksi asti, jonka jälkeen hän tuntemattomista syistä johtuen koki kasvupyrähdyksen ja saavutti nykyisen pituutensa seitsemän vuotta myöhemmin. Pisimmän elävän ihmisen tittelin vei häneltä syyskuussa 2009 turkkilainen Sultan Kösen 246,5 senttimetrillä. == Aiheesta muualla == * Guinness World Records - artikkeli Luokka:Kiinalaiset jättikasvuiset henkilöt Luokka:Vuonna 1951 syntyneet Luokka:Elävät henkilöt
Agüimes

Agüimes on Gran Canarian itäosassa sijaitseva kunta, jonka pinta-ala on 79,28 km². Agüimes sijaitsee 29 kilometrin päässä Kanariansaareten suurimmasta kaupungista Las Palmasista. ==Väestö== Agüimesin väkiluku on noin 24460 (ISTAC, 2004) ja väestötiheys 309,03/km². vuosi väkiluku väestötiheys 1991 16 156 - 1996 18 284 - 2001 20 124 254,73/km² 2002 22 567 - 2003 23 572 297,33/km² 2004 24 460 309,03/km² Luode: Valsequillo Pohjoinen: Ingenio Länsi: San Bartolomé de Tirajana Agüimes Itä: Atlantin valtameri Etelä: Santa Lucía de Tirajana == Lähteet == Luokka:Gran Canaria Luokka:Kanariansaarten kunnat
Pierre (Etelä-Dakota)

Pierre [piːr] on Etelä-Dakotan, Yhdysvaltojen keskilännessä sijaitsevan osavaltion, pääkaupunki (sijainti ). Kaupunki toimii myös Hughesin piirikunnan hallintokeskuksena. Se on perustettu 1880 ja ollut osavaltion pääkaupunki vuodesta 1889. Kaupungin pinta-ala on 33,7 km² ja väkiluku 14 072 (2009),http://factfinder.census.gov/servlet/SAFFPopulation?_event=ChangeGeoContext&geo;_id=16000US4649600&_geoContext=01000US%7C04000US46%7C16000US4600100&_street=&_county=Pierre&_cityTown=Pierre&_state=04000US46&_zip=&_lang=en&_sse=on&ActiveGeoDiv;=geoSelect&_useEV=&pctxt;=fph&pgsl;=010&_submenuId=population_0&ds;_name=null&_ci_nbr=null&qr;_name=null®=null%3Anull&_keyword=&_industry= asukastiheys on 411,5/km². Asukkaista 89% on valkoisia ja 8,5% alkuperäiskansojen edustajia, lisäksi on pienempiä väestöryhmiä kuten mustia ja latinoja (2000). == Lähteet == == Aiheesta muualla == Luokka:Etelä-Dakotan kaupungit Luokka:Yhdysvaltain osavaltioiden pääkaupungit
Artenara

Artenara on Gran Canarian länsiosassa sijaitseva kunta, jonka pinta-ala on 66,7 km². ==Väestö== Artenaran väkiluku on noin 1 469 (ISTAC, 2004) ja väestötiheys 21,99/km². vuosi väkiluku väestötiheys 1991 1 105 - 1996 1 250 - 2001 1 319 19,68/km² 2002 1 394 - 2003 1 357 20,34/km² 2004 1 469 21,99/km² Luode: Atlantin valtameri Pohjoinen: Agaete Koillinen: Gáldar Länsi: San Nicolás de Tolentino Artenara Itä: Tejeda Etelä: Tejeda Kaakko: Tejeda Luokka:Gran Canaria Luokka:Kanariansaarten kunnat
Zeng Jinlian

Zeng Jinlian (26. kesäkuuta 1964 Kiina – 13. tammikuuta 1982) oli kaikkien aikojen pisin nainen, 248,3 senttimetriä pitkä. Hän oli neljävuotiaana jo 156 senttimetriä pitkä. Zeng sairasti jättikasvuisuutta eli gigantismia eikä hän pystynyt seisomaan suorassa kieron selkärankansa vuoksi. Hän kuoli Hunanissa, Kiinassa 17-vuotiaana. == Kasvu == Ikä Pituus Paino 4 156 – 13 217 – 16 240 – 17 248,3 130 == Katso myös == * Robert Wadlow (Maailman kaikkien aikojen pisin mies) == Lähteet == === Viitteet === Luokka:Kiinalaiset jättikasvuiset henkilöt Luokka:Vuonna 1964 syntyneet Luokka:Vuonna 1982 kuolleet
Majakkaranta

Majakkaranta () on kerrostalovaltainen asuinalue (pienalue) Pihlajaniemen ja Korppolaismäen kaupunginosissa Turussa. Majakkaranta sijaitsee Saaristomereen kuuluvan Pitkäsalmen itärannalla, lähellä Aurajoen suuta. Vastarannalla on Hirvensalon saari ja Lauttarannan ja Moikoisten kaupunginosat. Majakkarannan ja Aurajoen välissä sijaitsee Korppolaismäki, joka kuuluu puoliksi Itärantaan. Etäisyys Turun keskustaan on noin kolme kilometriä. Majakkarannan rakentaminen alkoi vuonna 1988, kun Turun kaupunki ja rakennusliike Haka tekivät tonttikaupat. Alueen viimeinen rakennus valmistui marraskuussa 2005. Majakkarannassa asuintalot ovat pelkästään kerrostaloja. Kaikki talot ovat valkoisia ja rakennettu samalla aikakaudella, jolloin alueen yleisilme on hyvin yhtenäinen. Majakkarannan maamerkki on Turun korkein asuinrakennus, 18 kerroksinen Airiston tähti. Alueella on pieniä puistoja kuten Pilssi, Harus ja Klyyvari, sekä iso ruokakauppa. Vuonna 2016 Majakkarannan asukasluku oli 1 120. Alueen väestöstä 9,1 % on alle 15-vuotiaita ja 26,6 % yli 65 vuotiaita. Suomea puhuu äidinkielenään 88,2 % väestöstä ja ruotsia 7,1 %. Muun kielisiä on 4,7 %. Asuinalueen pääkatu on Kölikatu, joka liittyy keskustan suuntaan vievään Stålarminkatuun, Vähäheikkiläntiehen sekä Turun saarille johtavaan Hirvensalon puistotiehen. Fölin bussilinjat 3 ja 30 liikennöivät Majakkarannan ja keskustan välillä. == Alueen rajaus == Majakkarannan pienalue rajautuu idässä Hirvensalon puistotiehen ja Stålarminkatuun sekä pohjoisessa ja lännessä Kölikatuun. Etelässä alue rajautuu mereen. Kaupunginosajaossa Majakkaranta kuuluu pääosin Pihlajaniemeen, mutta Kokkakadun ja Kölikadun välinen alue on osa Korppolaismäen kaupunginosaa. Turun suuralueista Majakkaranta kuuluu Keskustan suuralueeseen. == Lähteet == Luokka:Turun asuinalueet Luokka:Pihlajaniemi
Frankfort

Frankfort on Yhdysvaltain Kentuckyn osavaltion pääkaupunki. == Historia == Kaupunki perustettiin vuonna 1780 ja siitä tuli osavaltion pääkaupunki 1792, samalla kun Kentucky liittyi Yhdysvaltoihin. Kaupunki on ilmeisesti saanut nimensä Frankfurt Am Mainista, joka sijaitsee Saksassa. == Maantiede == Frankfort sijaitsee Kentucky-joen varrella. Joki tekee kaupunkialueella S-mutkan. Sen yli kulkee viisi siltaa. Yhdysvaltojen Census Bureaun mukaan Frankfortin pinta-ala on 38,9 km² josta 38,2 km² maata ja 0,7 km² vettä. Veden osuus on 1,87 %. == Väestö == Kaupungissa asui vuoden 2010 väestönlaskennassa 25 527 ihmistä. Kaupungin asukkaista 77,1 prosenttia on valkoisia ja 16,5 prosenttia mustia, latinoja on kolmanneksi eniten, 3,8 prosenttia asukkaista. ==Lähteet== == Aiheesta muualla == *Frankfortin virallinen kotisivu Luokka:Yhdysvaltain osavaltioiden pääkaupungit Luokka:Kentuckyn kaupungit
Arucas

Arucas on Gran Canarian pohjoisosassa sijaitseva kunta, jonka pinta-ala on 33,01 km². ==Väestö== Arucasin väkiluku on noin 33701 (ISTAC, 2004) ja väestötiheys 1009,31/km². vuosi väkiluku väestötiheys 1991 26974 - 1996 29179 - 2001 32466 983,81/km² 2002 32917 - 2003 33449 1013,3/km² 2004 33701 1009,31/km² Pohjoinen: Atlantin valtameri Länsi: Firgas Arucas Itä: Las Palmas de Gran Canaria Etelä: Teror Luokka:Gran Canaria Luokka:Kanariansaarten kunnat
Ateljee

Ateljee eli studio on taiteilijan työhuone. Studio-sanaa käytetään etenkin elokuvan, animaation, valokuvauksen, musiikin sekä radion ja televisiotyön yhteydessä. Kuvataiteessa, etenkin jos on kyse elävistä taiteilijoista, käytetään usein sanaa työhuone ranskalaisperäisen ateljeen sijasta. Ateljee- termiä käytetään myös valokuvaamoista sekä muodin, tekstiilitaiteen ja vaatetuksen alalla, toisinaan myös taidemyyntiliikkeistä ja gallerioista. Ateljeeksi kutsuttiin alun perin kaikkia taidekäsityöpajoja, mutta varsinkin puusepänverstaita. Myöhäiskeskiajalta alkaen ateljee tai työhuone on tarkoittanut taiteilijan ja hänen oppilaidensa työskentelytilaa. Kuvataiteilijan työhuoneen ihanne on korkeahko tila, jossa on suuret ikkunat pohjoiseen tai kattoikkunat. Suurin osa taiteilijoista työskentelee kuitenkin huomattavasti vaatimattomammissa pienissä tiloissa esimerkiksi entisissä tehdaskiinteistöissä tai asunnossaan. Kuvanveisto, varsinkin monumentaalikuvanveisto, asettaa ateljeelle erityisvaatimuksia jo tilan koon ja korkeuden suhteen, joskin suuret veistostilaukset myös taloudellisesti mahdollistavat ateljeeksi suunniteltujen tilojen hankkimisen. ==Suomalaisia tunnettuja ateljeita== *Aimo Tukiaisen ateljee Orivedellä *Albert Edelfeltin ateljee Haikossa, Porvoossa *Getsemane, Kalervo Palsan ateljee Kittilässä *Halosenniemi, Pekka Halosen ateljee Tuusulan Rantatiellä *Humala ja Krapula, Tyko Sallisen ja Jalmari Ruokokosken ateljeetalot Hyvinkään Hyvinkäänkylässä *Hvitträsk, Eliel Saarisen, Herman Geselliuksen ja Armas Lindgrenin rakennuttama ateljee Kirkkonummella *Kalela, Akseli Gallen-Kallelan erämaa- ateljee Ruovedellä *Lallukan taiteilijakoti Helsingissä *Palanderin talon ateljee Tampereen keskustassa Nalkalan kaupunginosassa *Reidar Särestöniemen ateljee Kittilän Kaukosessa *Tampereen ateljeetalo *Tarvaspää, Akseli Gallen- Kallelan ateljee Espoossa *Visavuori, Emil Wikströmin ateljeeasunto Sääksmäellä, Valkeakoskella ==Katso myös== * Bottega ==Lähteet== ==Kirjallisuutta== * ==Aiheesta muualla== * Luokka:Taidehistorian käsitteet
Firgas

Firgas on Gran Canarian pohjoisosassa sijaitseva kunta, jonka pinta-ala on 15,77 km². ==Väestö== Firgasin väkiluku on noin 7060 (ISTAC, 2004) ja väestötiheys 479,62/km². vuosi väkiluku väestötiheys 1991 5735 - 1996 6526 - 2001 6865 429,06/km² 2002 6927 - 2003 7023 455,34/km² 2004 7060 479,62/km² Pohjoinen: Moya ja Arucas Länsi: Moya Firgas Itä: Arucas Etelä: Valleseco Kaakko: Teror Luokka:Gran Canaria Luokka:Kanariansaarten kunnat
Matthew McGrory

Matthew McGrory (17. toukokuuta 1973 – 9. elokuuta 2005) oli yhdysvaltalainen näyttelijä, joka tuli tunnetuksi pituudestaan. McGrory syntyi West Chesterissä, Pennsylvaniassa ja opiskeli lakia Widenerin yliopistossa. Pituudensa ansiosta (229 senttimetriä) hän esitti usein jättiläisten rooleja monissa elokuvissa, kuten Big Fishissä. Guinnessin ennätysten kirjan mukaan hän oli pisin näyttelijä sekä hänellä oli pisin jalkaterä (46 senttimetriä), mikä ei ollut elefanttitaudin aiheuttama. McGory omisti myös maailman kookkaimmat kengät, hänen kenkiensä koko oli 80. McGrory asui tyttöystävänsä Melissa Davisin kanssa Sherman Oaksissa, Kaliforniassa. Hän kuoli vain 32-vuotiaana elokuussa 2005 luonnollisista syistä.Fox News: 'Big Fish' Actor Matthew McGrory Dies == Filmografia == *The Dead Hate the Living! (2000) – Gaunt *Bubble Boy (2001) – Human Sasquatch *Men in Black II (2002) *House of 1000 Corpses (2003) – Tiny *Big Fish (2003) – Karl the Giant *Big Time (2004) – Richard Blunderbore *Planet of the Pitts (2004) – Toto *Constantine (2005) – Demon *ShadowBox (2005) *The Devil's Rejects (2005) – Tiny *Andre: Heart of the Giant (2008) - André "The Giant" Roussimoff (roolin esittäminen jäi kesken kuoleman vuoksi) == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset jättikasvuiset henkilöt Luokka:Vuonna 1973 syntyneet Luokka:Vuonna 2005 kuolleet
Syyrialais-ortodoksinen kirkko

Antiokian syyrialais-ortodoksinen kirkko (; ) on yksi orientaaliortodoksista kirkoista. Se katsoo jatkavansa apostoli Pietarin vuonna 37 perustaman Vähän- Aasian Antiokian seurakunnan ja patriarkaatin perinnettä. Aiemmin syyrialainen Antiokia on nykyisin Turkin aluetta, ja kirkon keskuspaikka on ollut vuodesta 1959 alkaen Syyrian Damaskoksessa . Kirkkoa johtaa keväästä 2014 alkaen Antiokian ja koko Idän syyrialainen patriarkka Ignatius Aphrem II Karim. Jäsenkuntaa on diasporassa olevien lisäksi Syyriassa, Libanonissa, Turkissa, Israelissa, Intiassa ja Latinalaisessa Amerikassa. __NOTOC__ ==Intia== Suurin jäsenmäärä kirkolla on Intiassa (1,2 miljoonaa), jossa Antiokian syyrialaisen patriarkan alainen Malankaran jakobiittinen syyrialais-ortodoksinen kirkko vaikuttaa Lounais-Intian Keralan maakunnassa. Sen paikallinen johtaja on katolikos Baselios Tuomas I. Se on yksi nk. tuomaskristittyjen kirkoista, jotka jatkavat alueelle jo ensi vuosisatojen aikana levinneen kristillisyyden perinnettä. ==Keski-Amerikka== Antiokian syyrialais-ortodoksisella kirkolla on Pohjois- ja Etelä-Amerikassa vanhastaan seitsemän diasporassa olevien syyrialaisten arkkihiippakuntaa. Viime vuosina kirkkoon lukeutuvien määrä on kuitenkin kasvanut nopeasti Keski-Amerikassa, kun suuri määrä alkuperäisasukkaita, patriarkan mukaan jopa 800 000 aiemmin itsenäisen Guatemalan uudistuneen ekumeenisen katolisen kirkon jäsentä, on siirtynyt katolisen kirkon vaikutuspiiristä orientaaliortodoksisuuden yhteyteen Guatemalassa, Etelä-Meksikossa ja Yhdysvaltain lännessä. Samaan aikaan myös varsinaiset ortodoksiset kirkot ovat kasvaneet voimakkaasti Latinalaisessa Amerikassa. == Katso myös == *Syyriankielinen kristillisyys *Assyrialaiskristityt *Tuomaskristityt *Antiokian ja koko Idän kreikkalais- ortodoksinen patriarkaatti ==Lähteet== *Jacobite Syrian Christian Church Malankaran jakobiittisen syyrialaisortodoksisen kirkon sivusto *Syriac Orthodox Church Receives as Many as 800,000 New Converts in Central America Standing Conference of Oriental Orthodox Churches, 6.5.2013 ===Viitteet=== == Aiheesta muualla == *Antiokian syyrialaisortodoksinen kirkko / Ortodoksi.net Luokka:Orientaaliortodoksinen kirkko Luokka:Kristinusko Syyriassa Luokka:Kristinusko Intiassa Luokka:Kristinusko Israelissa Luokka:Kristinusko Turkissa Luokka:Kristinusko Libanonissa Luokka:Kristinusko Guatemalassa Luokka:Kristinusko Meksikossa
Çesk Zadeja

Çesk Zadeja (1927 Shkodër – 1997 Rooma, Italia) oli albanialainen säveltäjä. Hän sävelsi muun muassa useita pianokappaleita. Niiden ohella hänet tunnetaan sinfonioiden ja oopperoiden säveltäjänä. Zadeja sävelsi myös musiikin muutamaan albanialaiseen elokuvaan. Zadeja kuoli roomalaisessa sairaalassa, mutta hänet haudattiin Albaniaan. Luokka:Albanialaiset säveltäjät Luokka:Vuonna 1927 syntyneet Luokka:Vuonna 1997 kuolleet
Olhavan rautatieasema

Olhavan rautatieasema () oli kesäkuuhun 2004 saakka Suomen rataverkon liikennepaikka rataosalla . Asema sijaitsi Iin kunnan Olhavan kylässä suunnilleen Oulun ja Kemin välisen rataosuuden puolivälissä. Etäisyyttä Helsinkiin Haapamäen ja Seinäjoen kautta oli 805,5 kilometriä. Liikennepaikka lakkautettiin vuonna 2004, kun uusi Olhavan ja Kuivaniemen liikennepaikkoja korvaava Myllykankaan rautatieasema otettiin käyttöön. Kaupalliset henkilö- ja tavaraliikenteen pysähdykset Olhavassa päättyivät 27.5.1990, kun lättähatut poistuivat liikenteestä. Tämän jälkeen Olhava toimi vain liikenteenhoidollisena liikennepaikkana. Puolivälin asemana Olhava oli miehitettynä liikenteenhoidollisten syiden vuoksi suuren osan vuorokaudesta. Suurin osa Oulun ja Kemin välillä kulkevien junien kohtaamisista tapahtui Olhavassa. ==Ratapiha== Olhavan ratapiha muodostui pääraiteen lisäksi kahdesta sivuraiteesta, joita voitiin käyttää junien kohtaamiseen. Näiden raiteiden lisäksi ratapihalla oli vielä neljäs raide, jota käytettiin kuormausraiteena. Ratapiha sijaitsi osittain kaarteessa. Tiukkojen kaarteiden vuoksi Olhavan ohittaville junille oli asetettu nopeusrajoituksia. Radan kaarteisuus myös esti ratapihan jatkamisen rataosan siirtyessä kauko-ohjaukseen. Sähköistys- ja parannustöiden yhteydessä ratapiha purettiin ja kaarteita loivennettiin. Olhavan liikennepaikalle asennettiin jo varhaisessa vaiheessa kampiasetinlaite sekä liikennepaikkaa suojaavat siipiopastimet. Ratapihalla sattui 3. heinäkuuta 2000 ratatyön yhteydessä onnettomuus, jossa loukkaantui kolme ihmistä. Ratapihan molemmissa päissä oli tasoristeykset, jotka korvattiin 2011 ratapihan keskelle tulleella tasoristeyksellä aseman tavaramakasiinin vieressä. Näin kaarrepaikoissa sijaitsevat ylityspaikat korvautuivat turvallisemmalla ylityspaikalla. ==Rakennukset== Olhavan alkuperäinen Bruno Granholmin suunnittelema puinen asemarakennus purettiin huonokuntoisena 1978 ja siirrettiin muualle. Asemarakennus korvattiin pienellä punatiilisellä rakennuksella. Alkuperäinen tavaramakasiini on edelleen olemassa, joskin tavaran kuormauslaituri on purettu, sekä aseman kellari nykyisen tiiliaseman takana. Asemapäällikön talo talousrakennuksineen on purettu. Olhavan rautatiesillan kupeessa on hieman muunneltuna pumppumiehen talo. ==Junaonnettomuus== Asemalla tapahtui vakava junaonnettomuus 25. elokuuta 1979, kun sotilasjuna törmäsi sivuraiteella odottavaan tavarajunaan, jonka kaksi viimeistä vaunua oli jäänyt pääraiteelle.<ref name="rantapohja> ==Viitteet== ==Lähteet== * Radan varrella - Suomen rautatieliikennepaikat, Iltanen Jussi, s. 219, kolmas painos, Karttakeskus 2011 * Kirjastovirman kuva- arkisto Luokka:Iin liikenne Luokka:Iin rakennukset ja rakennelmat Luokka:Pohjois-Pohjanmaan lakkautetut rautatieliikennepaikat Luokka:Bruno Granholmin suunnittelemat rakennukset
Olhavanjoki (Ii)

Olhavanjoki tai Olhavajoki on 29 kilometrin pituinen joki, joka virtaa Iin kunnan alueella. Joen alkulähde kunnan itäosassa sijaitseva Kaihuajärvi, josta se laskee Perämereen. Joen putouskorkeus on 76,5 metriä ja keskivirtaama 3,5 m³/s. Joen varrella sijaitsevat Yli-Olhavan, Väli-Olhavan sekä lähellä jokisuuta Olhavan kylät. Jokea on ruopattu 1975–1976 tulvien, ojituksen helpottamisen sekä viljelypinta-alan lisäämisen vuoksi. Ruoppauksen vuoksi joen suosto- ja suvantoalueet ovat muuttuneet merkittävästi. Suvanto-osuuksien vedentilavuus on pienentynyt ja vedenpinta on laskenut jopa kahdella metrillä. == Lähteet == Luokka:Olhavanjoen vesistö (Perämeri) Luokka:Iin joet
Eugène Eyraud

Eugène Eyraud (1820 Saint-Bomet – 19. huhtikuuta 1868 Rapa Nui) oli ranskalainen lähetyssaarnaaja, joka tunnetaan parhaiten Pääsiäissaaren tutkijana. Hän oli ensimmäinen Pääsiäissaarelle lähetetty lähetyssaarnaaja. Eyraud löysi rongorongo-kirjoitukset ensimmäisenä eurooppalaisena 1860-luvulla. Eyraud syntyi Ranskassa, mutta hän asettui myöhemmin Valparaísoon, Chileen. Sieltä hän lähti 1860-luvun alussa Pääsiäissaarelle, jossa hän kuoli vuonna 1868 tuberkuloosiin. == Lähteet == *Easter Island and its mysteries *Rongo Rongo Tablets Luokka:Ranskalaiset lähetyssaarnaajat Luokka:Polynesian historia Luokka:Vuonna 1820 syntyneet Luokka:Vuonna 1868 kuolleet
Nostalgia

Nostalgia tarkoittaa menneen ikävöintiä, kaihoa ja haikeutta. ==Etymologia== Sanan nostalgia otti käyttöön 1600-luvulla sveitsiläinen lääkäri Johannes Hofer. Sana tulee kreikankielisistä sanoista nostos ‘kotiinpaluu’ ja algos ‘tuska’. Kirjaimellisesti nostalgia tarkoittaa siis kotiinpaluun halun aiheuttamaa tuskaa. ==Käsitteen historia== 1600-luvulta 1800-luvulle asti nostalgiaa pidettiin neurologisena sairautena, jonka oireita olivat esimerkiksi jatkuva kodin ajatteleminen, alakuloisuus, itkunpuuskat, epäsäännöllinen syke sekä tukahduttavat tuntemukset. 1800-luvun loppupuolella nostalgia nähtiin psykiatrisena tai psykosomaattisena häiriönä, jonka oireita olivat ahdistus, surullisuus, ruokahalun menetys, unettomuus ja kuume. 1900-luvun puolivälissä nostalgia alettiin nähdä regressiivisenä häiriönä, joka heijastaa alitajunnan halua palata elämän varhaisvaiheisiin. Nostalgia alennettiin masennuksen muodoksi, joka aiheutui epätäydellisestä suremisesta ja kyvyttömyydestä kestää aikuisuuden haasteita, kuten surua ja menetystä. Nostalgia myös samastettiin usein koti-ikävän kanssa. Nostalgia alettiin nähdä koti-ikävästä itsenäisenä käsitteenä vasta 1900-luvun loppupuolella. Sosiologi Fred Davis havaitsi, että tutkitut henkilöt yhdistivät nostalgiaan sanoja kuten lämmin, entisajat, lapsuus ja kaipaus useammin kuin he yhdistivät nämä sanat koti-ikävään. ==Kokemus== Nostalgisista kokemuksistaan kirjoittaneiden koehenkilöiden kertomuksista on havaittu, että ihmiset kokevat nostalgiaa etenkin läheisiään kuten perheenjäseniään ja vanhoja ystäviään kohtaan. Oman itsensä ihmiset näkevät nostalgisissa kertomuksissaan lähes aina ihmistenvälisissä yhteyksissä. Jotkin kertomukset sisältävät epäonnistumisten ja menetysten kuvauksia, mutta kielteiset ja myönteiset osat asetetaan usein vierekkäin niin, että kielteistä kohtausta seuraa vapauttava myönteinen kohtaus. Nostalgian on havaittu esiintyvän usein reaktiona kielteisiin mielentiloihin, kuten yksinäisyyteen. Nostalgian on arveltu voivan auttaa ihmistä palauttamaan mielentyyneytensä silloin, kun hän tuntee olonsa yksinäiseksi. Tutkimuksissa onkin havaittu, että nostalgisesta kokemuksesta kirjoittaneet koehenkilöt ovat kokeneet tavallisesta kokemuksesta kirjoittaneisiin koehenkilöihin verrattuna lisääntyneitä myönteisiä tunteita ja itsetuntoa. Tämän lisäksi nostalgian on havaittu saavan ihmiset tuntemaan olevansa rakastettuja sekä kykeneviä rakastamaan muita. ==Katso myös== * Retro * Ostalgia ==Lähteet== == Aiheesta muualla == Luokka:Tunteet Luokka:Seulonnan keskeiset artikkelit
Jevgenija Medvedeva-Arbuzova

Jevgenija Vladimirovna Medvedeva-Arbuzova (ven. Евгения Владимировна Медведева-Арбузова, s. 4. heinäkuuta 1976 Kontupohja, Karjalan ASNT, Neuvostoliitto) on Venäjää edustanut maastohiihtäjä. Kansallisuudeltaan hän on karjalainen. Venäjän maajoukkueeseen Medvedeva-Arbuzova on kuulunut vuodesta 2001 lähtien. Hän voitti Oberstdorfin MM-hiihdoissa 2005 Venäjän viestijoukkueessa hopeaa ja oli 10 kilometrin vapaan hiihtotavan kilpailussa kymmenes. Torinon talviolympialaisissa 2006 hän hiihti takaa-ajokilpailussa pronssille ja voitti viestijoukkueessa olympiakultaa. Liberecin MM-kisoissa 2009 Medvedeva-Arbuzova saavutti 30 kilometrin vapaan kilpailussa hopeaa. Vancouverin olympialaisissa 2010 hän oli 10 kilometrin vapaan kilpailussa ja viestissä seitsemäs. Ensimmäisen ja toistaiseksi ainoan maailmancupin osakilpailuvoittonsa Medvedeva-Arbuzova saavutti 12. helmikuuta 2005 Reit im Winklistä kymmenen kilometrin vapaan hiihtotavan kilpailusta. Lisäksi hän on ollut kahdesti toinen ja kerran kolmas sekä ollut kerran voittamassa parisprinttiä ja viestikilpailua (kauden 2007–2008 jälkeen). Hänen sukunimensä kirjoitetaan toisinaan virheellisesti muodossa "Abruzova". Medvedeva-Arbuzova asuu Pietarissa. == Lähteet == == Aiheesta muualla == * Luokka:Venäläiset maastohiihtäjät Luokka:Venäläiset olympiavoittajat Luokka:Vuonna 1976 syntyneet Luokka:Elävät henkilöt
Radagast

Radagast Ruskea (quenyaksi Aiwendil, ’Se joka rakastaa lintuja’) oli yksi istarista, velhoista, J. R. R. Tolkienin luomassa Keski-Maassa. ==Elämäkerta== Radagast lähti Amanista Curumon (Sarumanin) kanssa Yavannan pyynnöstä. Istari lähetettiin Keski-Maahan suojelemaan sitä Sauronin kasvavalta mahdilta, mutta Radagast ihastui eläimiin ja lintuihin, joita Keski-Maassa asui ja hylkäsi haltiat ja ihmiset ja vietti aikansa metsänelävien keskuudessa. Tästä hän sai nimensä, joka adûnaicissa, Númenorin kielessä, tarkoittaa ’eläintenhoivaajaa’. Radagast muutti asumaan Suureen Vihermetsään (myöh. Synkmetsä), Otavankalteen ja Vanhan Metsätien välille, paikkaan, jonka hän nimesi Rhosgobeliksi. ===Radagast elokuvissa=== Radagast esiintyy Peter Jacksonin ohjaamissa Hobitti-elokuvissa, joissa häntä esittää Sylvester McCoy. Hänellä on ruskea kaapu ja parta sekä hiuksissaan linnunpesä. Hän kulkee myös reellä, jota vetävät suurikokoiset jänikset. Luokka:Keski-Maan henkilöhahmot Luokka:Kuvitteelliset maagikot pl:Majar#Aiwendil
Lykantropia (sairaus)

Lykantropia () on psykiatrinen sairaus, jota sairastava henkilö kokee joko olevansa eläin tai olevansa muuttumassa eläimeksi. Muutos tapahtuu kuitenkin vain sairaan mielessä. Sairaus on saanut nimensä tarujen ”lykantropia”-tilasta, jossa ihmissuden pureman tai noituuden seurauksena ihminen muuttui ihmissudeksi. On esitetty, että ihmissusi-myytti on saanut alkunsa tästä sairaudesta. ==Oireet== McLean Hospitalissa tehdyssä tutkimuksessa Keck PE, Pope HG, Hudson JI, McElroy SL, Kulick AR. (1988) Lycanthropy: alive and well in the twentieth century. Psychological Medicine, 18(1), 113–20. lykantropialle luokiteltiin seuraavia tunnistettavia oireita: *Potilas ilmoittaa kokevansa joskus olevansa eläin. *Potilas käyttäytyy, esimerkiksi liikkuu tai ääntelee, kuten eläin. Lykantropiaa ei siksi ole spesifioitu kokemukseksi pelkästä ihmisestä sudeksi -muuttumisesta, vaan lykantropiaan voi liittyä muodonmuutoskokemus laajempaan kirjoon eläimiä tai olentoja: Lykantropiatapauksia on listattu, ja vain pieni osa on sudeksi tai koiraksi muuttumisia. Myös muutoksia kissaksi, hevoseksi, linnuksi ja tiikeriksi on listattu, mutta myös sammakoksi tai mehiläiseksi on koettu muututtavan.Garlipp P, Godecke-Koch T, Dietrich DE, Haltenhof H. (2004) Lycanthropy - psychopathological and psychodynamical aspects. Acta Psychiatrica Scandinavica, 109 (1), 19–22. Tapaustutkimuksessa vuodelta 1989 lykantropiaa sairastava henkilö koki sarjan muutoksia; hän koki muuttuvansa ihmisestä koiraksi, hevoseksi ja lopulta kissaksi ennen kuin hoito sai hänet taas kokemaan itsensä ihmiseksi.Dening TR, West A. (1989) Multiple serial lycanthropy. A case report. Psychopathology, 22 (6), 344–7. ==Syyt== Lykantropia on harvinainen tila, jonka syiksi on esitetty jotain toista psykoottista tilaa, kuten skitsofreniaa, kaksisuuntaista mielialahäiriötä tai kliinistä masennusta. On myös esitetty, että tietyt neurologiset ja kulttuurilliset vaikutukset altistavat kokemukseen muodonmuutoksesta. == Katso myös == * Teriantropia ==Lähteet== ==Aiheesta muualla== *Moselhy HF. (1999) Lycanthropy: new evidence of its origin. Psychopathology, 32 (4), 173–6. *Malson, L. (1964/1972) Wolf Children and the Problem of Human Nature. ISBN 0-85345-264-4 *Kuro5hin article on clinical lycanthropy *A review of lycanthropy, from J Roy Soc Med Luokka:Psyykkiset sairaudet
Karjala (täsmennyssivu)

Karjala tarkoittaa seuraavia: * Karjala, maantieteellinen alue Fennoskandian itäosassa * Karjala, historiallinen maakunta Suomessa * Karjalan tasavalta, autonominen tasavalta Venäjällä * Karjalan autonominen sosialistinen neuvostotasavalta (Neuvosto-Karjala), entinen itsehallintoalue Neuvostoliitossa, käsitti nykyisen Karjalan tasavallan alueen * karjala, itämerensuomalainen kieli * Karjala, sanomalehti * Karjala, olutmerkki * Karjala, petroskoilainen jalkapalloseura * Karjala, entinen kunta Länsi- Suomessa * Karjala, entinen kaupunginosa Viipurissa * Karjalan kartano, kartano Rautalammilla * Karjala, Suomen merivoimien alus vuosina 1918–1953 * Karjala, Suomen merivoimien alus vuosina 1968–2001. * Karjala-kustantamo, Petroskoilainen kirjankustantamo * Karjala, sukunimenä: ** Erkki Karjala (1891–1968), suomalainen oopperataiteilija ja elokuvanäyttelijä ** Harri Karjala (s. 1985), suomalainen salibandyn pelaaja ** Pekka Karjala (s. 1954), suomalainen jääkiekkoilija ja valmentaja ** Sami Karjala (s. 1980), suomalainen pesäpalloilija ** Seppo Karjala (1925–2005), suomalainen sotakirjailija == Katso myös == Aihepiiriin liittyvät myös seuraavat: * Etelä- Karjala, maakunta Suomessa * Pohjois-Karjala, maakunta Suomessa * Aunuksen Karjala, historiallinen maakunta Karjalan tasavallan eteläosissa * Vienan Karjala, historiallinen maakunta Karjalan tasavallan pohjoisosissa * Muinais- Karjala, historiallinen alue esikristilliseltä ajalta * Luovutettu Karjala, Suomelta Neuvostoliitolle siirtynyt maa-alue * Laatokan Karjala, Laatokan länsipuolella oleva alue, joka siirtyi talvisodan jälkeen Suomelta Neuvostoliitolle * Raja-Karjala, Laatokan pohjoispuolella oleva alue, joka siirtyi talvisodan jälkeen Suomelta Neuvostoliitolle * Karjalankannas, Laatokan ja Suomenlahden välinen kannas * Tverin Karjala, karjalaisten asuma- alue Tverin alueella Keski-Venäjällä * Karelia, Karjalaan liittyvä käsite, jolla on useita merkityksiä. * Viipurin lääni, entinen Suomen lääni
Martti Sinisalmi

Martti Sinisalmi (s. 6. kesäkuuta 1941 Kauhavahttp://www.uta.fi/laitokset/kirjasto/vaitokset/1999/2499.html (luettu 19.3.2007)) on suomalainen Porin entinen pitkäaikainen kaupunginjohtaja. Puoluetaustaltaan hän on sosiaalidemokraatti. Sinisalmi toimi Porin kaupunginjohtajana 29 vuotta vuosina 1975–2004. Hän jäi virasta eläkkeelle vuonna 2004. Tämän jälkeen hän toimi vuosina 2004–2008 Porin yliopistokeskuksen johtajana. Vuonna 2010 Sinisalmelle myönnettiin kaupunkineuvoksen arvonimi. Sinisalmi on hallintotieteiden tohtori. Hän on väitellyt Tampereen yliopistossa vuonna 1999 aiheesta ”Suomen kaupunkien keskushallinto 1927–1998”. == Lähteet == Luokka:Porin pormestarit ja kaupunginjohtajat Luokka:Suomen Sosialidemokraattisen Puolueen jäsenet Luokka:Vuonna 1941 syntyneet Luokka:Elävät henkilöt